แฟนหนูทำงานยกของหนัก ชอบบ่นว่าปวดเอวแล้วต้องนวดยาอยู่บ่อยๆ เขาจะเจ็บเอวช่วงล่างจนถึงสะโพก มีการเจ็บมากๆบางครั้งลุกไม่ไหวต้องนวดก่อนถึงจะลุกได้ มีวิธีไหนที่จะทำให้หายปวดบ้างค่ะ หรือมีวิธีนวดยังไงไม่ให้ปวดไปมากกว่าเดิมค่ะ ควรปรับเปลี่ยนพฤติกรรมของเขายังไงบ้างค่ะ
สวัสดีค่ะ อาการปวดเอวช่วงล่างดังกล่าวมา อาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยแนะนำการงดยกของหนัก ร่วมกับฝึกยืดเหยียดกล้ามเนื้อบริเวณที่ปวด รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งานแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็น ถ้าเป็นความผิดปกติของเส้นเอ็นและกล้ามเนื้อมักใช้ยารับประทานและปรับพฤติกรรมดังกล่าวไป